**Pravidlá spracúvania osobných údajov**

Vitajte na stránke [www.pentarealestate.com](http://www.pentarealestate.com). Hneď v úvode používania nášho webu Vám odporúčame pozorne sa oboznámiť s týmito pravidlami spracúvania osobných údajov, ktorými sa pri spracúvaní Vami poskytnutých osobných údajov riadime.

1. **Úvod**

Vaše súkromie je pre nás dôležité, preto sa snažíme o zabezpečenie vysokej úrovne ochrany Vašich osobných údajov pri ich spracúvaní ako aj o zachovanie transparentnosti ich spracúvania v súlade Nariadením Európskeho parlamentu a Rady (EÚ) 2016/679 z 27. apríla 2016, o ochrane osobných údajov, ktorým sa ruší smernica 95/45/ES (všeobecné nariadenie o ochrane údajov) (ďalej len „**GDPR**“).

Na účely GDPR je prevádzkovateľom určujúcim účel a rozsah spracúvania osobných údajov poskytnutých prostredníctvom niektorej z funkcionalít tohto webu spoločnosť **Penta Real Estate, s. r. o.,** so sídlom Digital Park II, Einsteinova 25, Bratislava 851 01, IČO: 51 284 502, zapísaná v obchodnom registri Okresného súdu Bratislava I, oddiel: Sro, vložka č. 124856/B (ďalej len aj ako *„***Prevádzkovateľ***“*). V prípade, ak máte akékoľvek otázky týkajúce sa spracúvania osobných údajov, ktoré ste nám poskytli, alebo v prípade ak chcete uplatniť niektoré z nižšie uvedených práv vyplývajúcim Vám z GDPR, prosím kontaktujte nás prostredníctvom písomných podaní adresovaných na vyššie uvedenú adresu sídla Prevádzkovateľa alebo elektronicky na e-mailovej adrese data@pentarealestate.com.

1. **Získavanie osobných údajov**

Tieto pravidlá sa aplikujú na spracúvanie osobných údajov, ktoré od Vás získavame priamo prostredníctvom (i) vyplnenia formulára s názvom *„Vendor registration form“* dostupného v rámci funkcionality *„Staňte sa našim dodávateľom“* umiestnenej na našom webe (**„Formulár“**) a (ii) osobných údajov, ktoré nám poskytnete prostredníctvom telefonickej alebo e-mailovej komunikácie na základe kontaktných údajov sprístupnených na tejto webovej stránke.

Počas používania tohto webu, môžeme automaticky zbierať údaje o technických špecifikáciách vášho zariadenia, vyhľadávacích úkonoch na tejto webovej stránke. Tieto údaje sú anonymné a ich zber je zabezpečený prostredníctvom cookies a iných podobných technológií.

1. **Osobné údaje, ktoré o Vás spracúvame**

V záujme Vášho prípadného oslovenia ako účastníka výberového konania na dodávku tovarov alebo služieb pre realitné (obytné, kancelárske, obchodné alebo iné) projekty, ktoré vlastní a/alebo prevádzkuje naša spoločnosť alebo iná spoločnosť patriaca na základe vzťahov kontroly do jednej ekonomickej skupiny , je pre nás nevyhnutné spracúvať Vaše osobné údaje. Získané osobné údaje však spracúvame v súlade so zásadou minimalizácie spracúvania osobných údajov zakotvenou GDPR a preto ich spracúvame len v nevyhnutnej miere a nasledujúcom rozsahu: meno a priezvisko (vrátane titulu), oblasť a spôsob podnikania, pracovná pozícia, adresa, miesto podnikania, telefónne číslo, fax, e-mailová adresa, daňové identifikačné číslo, identifikačné číslo pre daň z pridanej hodnoty, jazykové znalosti, pracovné skúsenosti a pracovné referencie, bankové spojenie (IBAN, SWIFT, názov banky a pod.), informácie o certifikácii, členstve v podnikateľských a profesijných organizáciách.

V prípade našej telefonickej alebo e-mailovej komunikácie na základe kontaktných údajov sprístupnených na tejto webovej stránke, spracúvame Vaše osobné údaje výlučne v rozsahu meno a priezvisko (vrátane titulu), telefónne číslo a e-mailová adresa. V prípade ak nám v tomto prípade poskytnete aj iné osobné údaje, tieto údaje ďalej nespracovávame.

Predmetom nami vykonávaného spracúvania osobných údajov, nie sú osobitné kategórie osobných údajov podľa GDPR, ani osobné údaje osôb mladších ako 16 rokov.

Je veľmi dôležité aby osobné údaje, ktoré o Vás spracúvame boli pravdivé a aktuálne. Informujete nás prosím, ak sa Vaše osobné údaje počas trvania spracúvania zmenia.

1. **Účely na ktoré spracúvame Vaše osobné údaje**

Vaše osobné údaje spracúvame na nasledujúce účely:

1. na komunikáciu s Vami, poskytnutie reakcie alebo spätnej väzby k prejavenému záujmu alebo podnetu z Vašej strany predloženému prostredníctvom kontaktných údajov umiestnených na tejto webovej stránke; a
2. na komunikáciu s Vami za účelom Vašej prípadnej účasti na nami organizovanom výberovom konaní na dodávku tovarov alebo prác pre realitné projekty Penty.
3. **Právny základ spracúvania Vašich osobných údajov**

Spracúvanie Vašich osobných údajov na účely popísané vyššie v bode 4 vychádza z nášho oprávneného záujmu (i) na aktívnej komunikácii s jednotlivcami, ktorí prejavia záujem o spoluprácu alebo iný kontakt s našou spoločnosťou a (ii) podpore, efektivite a rozširovaní našich podnikateľských aktivít. Aj keď sú právnym základom spracúvania Vašich osobných naše oprávnené záujmy, vždy rešpektujeme a uprednostňujeme Vaše práva a záujmy pred našimi záujmami.

Spracúvanie Vašich osobných údajov na základe nášho oprávneného záujmu vyplýva z čl. 6 ods. 1, písm. f) GDPR. Máte však právo kedykoľvek namietať uvedené spracovanie Vašich osobných údajov. Za týmto účelom nás kedykoľvek kontaktuje písomne na adrese nášho sídla uvedeného v úvode týchto pravidiel alebo na e-mailovej adrese: data@pentarealestate.com. Každé podanie námietky dôsledne vyhodnotíme a o výsledku Vás budeme informovať.

1. **Doba spracúvania Vašich osobných údajov**

Vaše osobné údaje uchovávame tak dlho, ako to je potrebné na splnenie účelov, na ktoré sme ich získali. Doba spracúvania Vašich osobných údajov je 3 roky odo dňa ich získania. Plynutie doby spracúvania osobných údajov pravidelne kontrolujeme a v prípade ak uplynie, spracúvanie osobných údajov ukončíme a osobné údaje vymažeme resp. zlikvidujeme.

1. **Zdieľanie Vašich osobných údajov s tretími stranami**

V súlade s účelom spracovania špecifikovanom v tomto poučení sa realizuje spracúvanie Vašich osobných údajov aj prostredníctvom tretích osôb, ktoré sú sprostredkovateľmi. Sú nimi najmä spoločnosť zabezpečujúca správu databázy potencionálnych dodávateľov, spoločnosti v rámci skupiny Penta, ktoré budú realizovať development, výstavbu, predaj a prenájom nehnuteľností v rámci jednotlivého projektu, externý stavebný manažment príslušného projektu, pre ktorý sa výberové konanie organizuje. Prevádzkovateľ uzatvoril resp. uzatvorí so sprostredkovateľmi zmluvy o spracúvaní osobných údajov. Sprostredkovatelia sú zaviazaní spracúvať Vaše osobné údaje výlučne na účely, ako sú popísané v týchto pravidlách. Vaše dáta však nie sú sprístupnené tretím stranám na účely ich nezávislého využitia alebo spracovania nad rámec účelov podľa týchto pravidiel.

1. **Medzinárodný prenos Vašich osobných údajov**

Vaše osobné údaje nie sú prenášané do iných štátov mimo Európskej únie.

1. **Vaše práva súvisiace so spracúvaním Vašich osobných údajov**

GDPR Vám priznáva značný rozsah práv, ktoré rešpektujeme a umožníme Vám uplatňovať ich v plnom rozsahu. V rámci uplatnenia Vašich práv ste oprávnení najmä:

* požiadať nás o kópiu osobných údajov, ktoré o Vás vedieme, a opis toho ako tieto osobné údaje používame;
* požiadať o nápravu osobných údajov, ktoré o Vás vedieme, ak sa domnievate, že tieto osobné údaje môžu byť nepresné, neaktuálne, nesprávne;
* požiadať o výmaz osobných údajov, ktoré o Vás spracúvame v prípade ak Vaše údaje spracúvame na základe súhlasu;
* požiadať o poskytnutie Vašich osobných údajov, ktoré o Vás spracúvame automatizovanými prostriedkami na základe Vášho súhlasu, tretej strane;
* požiadať, aby sme obmedzili používanie Vašich osobných údajov alebo účel ich spracúvania v určitých obmedzených prípadoch;
* za určitých okolností namietať spracúvania Vašich osobných údajov, keďže spracúvame Vaše osobné údaje na základe našich oprávnených záujmov.

V prípade ak máte záujem o bližšie informácie o Vašich právach vyplývajúcich z GDPR, ktoré je možné uplatniť voči nám vo vzťahu k spracúvaním Vašich osobných údajov, neváhajte nás kontaktovať písomne na adrese nášho sídla uvedeného v úvode týchto pravidiel alebo na e-mailovej data@pentarealestate.com.

Našim záujmom je snažiť sa zodpovedať akékoľvek Vaše otázky a vyriešiť akúkoľvek sťažnosť súvisiacu so spracúvaním Vašich osobných údajov. Ak však máte pocit, že sme Vašu sťažnosť nevyriešili, berte na vedomie, že máte právo sťažovať sa na Úrade na ochranu osobných údajov Slovenskej republiky.

Tieto pravidlá spracúvania osobných údajov môžu byť jednostranne kedykoľvek doplnené alebo zmenené.

**Penta Real Estate, s.r.o.**

\*\*\*\*\*